Dal- pajjiż imdewwed bin- nies li jimxu bejn gzuz ta' binjiet u twapet ta' toroq li dejjem ifaqqsu ma' kull jum illi jgħaddi . Donnu ħadd ma jrid jiddiskuti l- alternattivi biex ma nibqgħux fgati f' dan l- għeluq li qed noħolqu aħna stessu u biex nizviluppaw mezz ta' trasport xieraq u nadif . Issa meta rajt dawk it- tabelluni jirriklamaw uċuh dahkana jsuqu l- vetturi tagħhom fi sfond bl- istellarju Ewropew u bis- slogan fuqhom jgħid " TOROQ GODDA BIEX INT TGHIX AHJAR " bejn ridt nikteb poeżija li Mugliette biex infaħħru u niringrazzjah tal- ġid li qed ixerred fuqna u bejn ridt ninżel minfuq tal- linja , nħaffer ħofra u noqgħod nghix fiha sakemm jiġi Joe Babun joffrili kaxxa ċikkulata Mars biex jikkonvincini li l- hajja ta' fuq hija ħafna aħjar mill- ħofra li ħammilt jien . F' din il- kwistjoni s- soltu nsawwat lil politiċi u l- entitajiet kompliċi magħhom imma kif nista' nwaħħal biss fihom meta l- mentalita' tal- poplu hija ghagna waħda ta' konkos iebes li ma turi ebda ċaqliq lejn il- bidla fil- mod ta' kif nittrasportaw ruħna f' dal- pajjiż . Is- sondaġġi li l- politiċi jibbazaw fuqhom il- politika tagħhom , spiss jindikaw li l- ewwel prijoritajiet tal- poplu huma t- toroq u t- tiswijiet tagħhom . Kull darba li nisma' lill- Prim Ministru jitkellem fuq l- ambjent u t- titjib fl- għajxien , arah jaqagħlek isemmi t- toroq , ir- roundabouts u s- central strips u l- infrastruttura kollha marbuta mat- toroq . L- oppożizzjoni mill- banda l- oħra l- ħin kollu tniggeż lil gvern fuq il- ħerba tat- toroq , it- taxxi fuq il- karozzi u z- żjieda fil- prezz tal- petrol , il- parkeġġi bi ħlas , il- gwardjani lokali u l- bqija . Il- kuntentizza tal- maltin , wieħed jista' jikkonferma li tiddependi mill- accessibbilta' ta' dawn il- gabubetti fuq erba' roti . S' issa , hawn Malta ebda moviment relevanti għadu ma qam jisfida bis- serjeta din il- qagħda mwieghra . Anki l- għaqdiet ambjentali jużaw kawtela kbira meta jikritikaw l- invażjoni dejjem tikber tal- karozzi privati . Dan għax jistgħu ikunu ttimbrati bħala estrimisti mill- pubbliku li hu infatwatwat bil- karozzi privati tiegħu . Araw fuq il- ħamiem li qed jiżdied , nisimgħu garr u proposti biex nesterminawhom u l- kunsill lokali tal- Furjana saħansitra ħa azzjoni drastika kontra l- ħamiem . Fuq l- imigranti illegali li dejjem ġejjin , ingorru wkoll u nirristriguhom kemm nistgħu . Imma fuq it- tniggiż mid- dħaħen tal- karrozzi , nagħlqu għajn u minfes u nippuntaw subghajna lejn ix- xarabankijiet . Fuq kemm iwegghu nies bl- inċidenti tat- traffiku , nehduha bħala ħaġa normali . Fuq kemm iċ- ċentri tar- rħula u l- bliet tagħna saru inaccessibbli għat- tfal u għax- xjuħ u perikolużi għal minn jeħodha bil- pass , lanqas biss tgħaddilna minn moħħna nipprotestaw kontriha . Fi gżira ċkejkna bħal tagħna l- ispazju huwa kruċjali għal saħħitna u għall- hajja soċjali tagħna . Sfortunatament dan l- ispazju qed jittiekel b' rata tassew mgħaġġla mill- fattur tal- popolazzjoni dejjem tikber , mill- bini dejjem tiela' u mill- karozzi dejjem jiżdiedu . . Jekk se nkomplu nintrassu bejn laħam , ġebel u ħadid , kun af li l- unika alternattiva BIEX INT TGHIX AHJAR , mhijiex it- toroq ġodda ta' Mugliette imma ċ- ċikkulata ta' Joe Babun .